
ΤΕΥΧΟΣ ΔΕΥΤΕΡΟ 


Αρ 


. Φύλλου 1048 


ΑΠΟΦΑΣΕΙΣ 

Αριθμ. απόφ. 249/382 

Σύσταση και λειτουργία Εκκλησιαστικού Ιδρύμα¬ 
τος με την επωνυμία «ΕΚΚΛΗΣΙΑΣΤΙΚΟ ΙΔΡΥΜΑ 
ΒΥΖΑΝΤΙΝΗΣ ΚΑΙ ΠΑΡΑΔΟΣΙΑΚΗΣ ΜΟΥΣΙΚΗΣ 
ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕ- 
ΩΣ». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1 .Τα άρθρα 29 παρ. 2 και 59 παρ. 2 του ν. 590/1977 «Περί 
Καταστατικού Χάρτου της Εκκλησίας της Ελλάδος» (Α' 146), 
και το άρθρο 68 παρ. 1, υποπαρ. 5 του ν. 4235/2014. 

2. Την πρόνοιαν των ποιμένων της Εκκλησίας υπέρ 
του κατά Χριστόν βίου του Ορθοδόξου πληρώματος, 
διά παντός χρηστού και προσφόρου μέσου, η οποία 
απορρέει από το Ευαγγέλιον, τους Ιερούς Κανόνας και 
τους νόμους. 

3. Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Αλεξανδροσ- 
πόλεως. 

4. Την υπ' αριθμ. Φ.Υ14/35/7.1.2018 Πρότασιν του 
Σεβασμιωτάτου Μητροπολίτου Αλεξανδρουπόλεως 
Ανθίμου. 

5. Την από 25.1.2018 γνωμοδότησιν του Νομικού Γρα¬ 
φείου της Εκκλησίας της Ελλάδος και 

6. Την από 5.2.2018 απόφασιν της Διαρκούς Ιεράς Συ¬ 
νόδου, αποφασίζει: 

Συνιστά εκκλησιαστικόν ίδρυμα υπό την επωνυμίαν 
«Εκκλησιαστικό Ιδρυμα Βυζαντινής και Παραδοσιακής 
Μουσικής Ιεράς Μητροπόλεως Αλεξανδρουπόλεως», 
η λειτουργία, διοίκησις και διαχείρισις του οποίου θα 
διέπονται υπό του επόμενου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟΤΗΝ ΕΠΩΝΥΜΙΑΝ 

«ΕΚΚΛΗΣΙΑΣΤΙΚΟ ΙΔΡΥΜΑ ΒΥΖΑΝΤΙΝΗΣ 

ΚΑΙ ΠΑΡΑΔΟΣΙΑΚΗΣ ΜΟΥΣΙΚΗΣ 

ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ» 

Άρθρο 1 

Σύσταση - Επωνυμία -Έδρα - Σφραγίδα 

1. Συνιστάται στην Ιερά Μητρόπολη Αλεξανδρουπό¬ 
λεως εκκλησιαστικό μορφωτικό - πολιτιστικό Ιδρυμα με 


την επωνυμία «ΕΚΚΛΗΣΙΑΣΤΙΚΟ ΙΔΡΥΜΑ ΒΥΖΑΝΤΙΝΗΣ 
ΚΑΙ ΠΑΡΑΔΟΣΙΑΚΗΣ ΜΟΥΣΙΚΗΣ ΙΕΡΑΣ ΜΗΤΡΟΠΟΛΕΩΣ 
ΑΛΕΞΑΝΔΡΟΥΠΟΛΕΩΣ», ως Νομικό Πρόσωπο Ιδιωτι¬ 
κού Δικαίου (Ν.Π.Ι.Δ.), μη κερδοσκοπικού χαρακτήρα, 
με νομική και λειτουργική αυτοτέλεια, ανεξαρτησία και 
διαχείριση, υπαγόμενο στην πνευματική δικαιοδοσία 
και διοικητική εποπτεία της Ιεράς Μητροπόλεως Αλε¬ 
ξανδρουπόλεως. 

2. Έδρα του Ιδρύματος ορίζεται η δημοτική κοινότητα 
Αλεξανδρούπολης της δημοτικής ενότητας Αλεξανδρού- 
ποληςτου δήμου Αλεξανδρούπολης της περιφερειακής 
ενότητας Έβρου της περιφέρειας Ανατολικής Μακεδο¬ 
νίας και Θράκης και συγκεκριμένα επί της οδού Αίνου 
αριθμός 5. Η έδρα δύναται να μεταφέρεται σε άλλη οδό 
και αριθμό εντός της πόλεως Αλεξανδρουπόλεως, με 
απόφαση του Δ.Σ., χωρίς τροποποίηση του παρόντος. 
Το Ιδρυμα δύναται να δημιουργεί παραρτήματα σε 
οποιαδήποτε δημοτική ενότητα και οικισμό του δήμου 
Αλεξανδρούπολης ή άλλου δήμου τοπικής εκκλησια¬ 
στικής αρμοδιότητας της Ιεράς Μητροπόλεως Αλεξαν¬ 
δρουπόλεως. 

3. Το Ιδρυμα διαθέτει δική του σφραγίδα, στην οποία 
αναγράφεται η επωνυμία και το έτος σύστασης. 

Άρθρο 2 

Σκοπός του Ιδρύματος 

1. Σκοπός του Ιδρύματος είναι η διάσωση, προβολή, 
διδασκαλία και διάδοση της μουσικής παράδοσης του 
ελληνισμού, ιδιαίτερα στη νεολαία και στο πεδίο της 
βυζαντινής εκκλησιαστικής μουσικής και της παραδο¬ 
σιακής - λαϊκής μουσικής, καθώς και της συνολικότερης 
προβολής του ελληνικού πολιτισμού και η διαπαιδαγώ¬ 
γηση της νεολαίας με τις αξίες της ελληνικής μουσικής 
παράδοσης. 

2. Μέσα για την εκπλήρωση του ανωτέρω σκοπού 
είναι: 

α) Η σύσταση και λειτουργία Σχολής Βυζαντινής και 
Παραδοσιακής Μουσικής και παραδοσιακών - λαϊκών 
οργάνων της Ιεράς Μητροπόλεως Αλεξανδρουπόλεως 
διαρθρωμένη σε τμήματα: Βυζαντινής Μουσικής και Πα¬ 
ραδοσιακής Μουσικής, 

β) Ο συντονισμός των μουσικών συνόλων της Μητρο¬ 
πόλεως Αλεξανδρουπόλεως. 

γ) Η ψηφιοποίηση αρχειακού υλικού Βυζαντινής και 
Παραδοσιακής Μουσικής. 

δ) Διοργάνωση εκπαιδευτικών - ερευνητικών σεμινα¬ 
ρίων - συνεδρίων εκδηλώσεων, 

ε) Εκδόσεις βιβλίων (λειτουργικά, εκπαιδευτικά, ιστο¬ 
ρικά, βιογραφικά), οπτικοακουστικού υλικού, περιοδικού 
τύπου, καθώς και η δημιουργία και ανάπτυξη ιστοσε¬ 
λίδας. 

στ) Η σύσταση και λειτουργία Βιβλιοθήκης στο πλαίσιο 
εξυπηρέτησης του άνω κυρίου σκοπού του. 

ζ) Κάθε άλλο μέσο που υπηρετεί το σκοπό του Ιδρύ¬ 
ματος. 

Άρθρο 3 

Διοίκηση του Ιδρύματος 

Ι.Το Εκκλησιαστικό Μορφωτικό Πολιτιστικό Ιδρυμα 
μετην επωνυμία «ΕΚΚΛΗΣΙΑΣΤΙΚΟ ΙΔΡΥΜΑ ΒΥΖΑΝΤΙΝΗΣ 
ΚΑΙ ΠΑΡΑΔΟΣΙΑΚΗΣ ΜΟΥΣΙΚΗΣ ΙΕΡΑΣ ΜΗΤΡΟΠΟΛΕΩΣ 
ΑΛΕΞΑΝΔΡΟΥΠΟΛΕΩΣ», το οποίο θα λειτουργεί ως αυ¬ 
τοτελές λειτουργικώς και διοικητικώς Νομικό Πρόσωπο 
Ιδιωτικού Δικαίου (Ν.Π.Ι.Δ.), υπαγόμενο στη διοικητική 
εποπτεία της Ιεράς Μητροπόλεως Αλεξανδρουπόλεως, 
διοικείται από τριμελές Διοικητικό Συμβούλιο (Δ.Σ.), 
Πρόεδρος του οποίου είναι ο εκάστοτε Μητροπολίτης 
Αλεξανδρουπόλεως, αναπληρούμενος, για την περίπτω¬ 
ση κωλύματος του, από τον εκάστοτε Πρωτοσύγκελλο 
της Ιεράς Μητροπόλεως Αλεξανδρουπόλεως. 

2. Η θητεία του Δ.Σ. είναι τριετής, ενώ τα μέλη του διο¬ 
ρίζονται από τον εκάστοτε Μητροπολίτη Αλεξανδρου¬ 
πόλεως. 

3. Απαραίτητα προσόντα για το διορισμό των λοιπών 
μελών του Δ.Σ. είναι: 

- Πτυχίο ανώτατης εκπαίδευσης (Α.Ε.Ι. ή Ανωτάτη Εκ¬ 
κλησιαστική Ακαδημία). 

- Αποδεδειγμένη ενασχόληση και προσφορά στον το¬ 
μέα του Πολιτισμού. 

4. Κατά την πρώτη συνεδρίαση του Δ.Σ., μετά το διο¬ 
ρισμό του, συγκροτείται σε σώμα και εκλέγονται ο Γραμ¬ 
ματέας και ο Ταμίας. 

5. Το Δ.Σ. συνεδριάζει τακτικά μια (1) φορά κάθε τέσσε¬ 
ρις μήνες, και έκτακτα κάθε φορά που το επιβάλλουν οι 
ανάγκες. Η σύγκληση του εκτάκτου Δ.Σ. γίνεται είτε από 
τον Πρόεδρο ή Προεδρεύοντα, είτε εφόσον το ζητήσουν 
εγγράφως δυο (2) μέλη του Δ.Σ. 

6. Σε περίπτωση κωλύματοςτου Προέδρου, στη συνε¬ 
δρίαση προεδρεύει ο νόμιμος αναπληρωτής του, Πρωτο- 
σύγκελλος της Ιεράς Μητροπόλεως Αλεξανδρουπόλεως. 

7. Οι αποφάσεις λαμβάνονται κατά πλειοψηφία, ενώ 
σε περίπτωση ισοψηφίας υπερισχύει η ψήφος του Προ¬ 
έδρου (ή Προεδρεύοντος). 

Άρθρο 4 

Αρμοδιότητες του Δ.Σ. του Ιδρύματος 

1. Το Δ.Σ. αποφασίζει για κάθε θέμα που αφορά στην 
οργάνωση, στη διοίκηση, στη λειτουργία και στη διαχεί¬ 
ριση των οικονομικών και των περιουσιακών θεμάτων 
του Ιδρύματος. Η διαχείριση της περιουσίας του Ιδρύ¬ 
ματος γίνεται με αποφάσεις του Δ.Σ. που λαμβάνονται 
με αμιγώς εκκλησιαστικά και οικονομικά κριτήρια και με 
αποκλειστικό γνώμονα την λυσιτελέστερη, ταχύτερη και 
ασφαλέστερη εκπλήρωση των σκοπών του Ιδρύματος, 


τηρουμένων των αρχών της χρηστής διαχειρίσεως των 
πόρων του και της διαφάνειας. 

2. Προς τον σκοπό αυτό, το Δ.Σ. δύναται να συνάπτει 
ελευθέρως και με τους όρους, που αυτό προκρίνει ως 
καταλληλότερους, τις αναγκαίες για την λειτουργία του 
Ιδρύματος συμβάσεις παντός είδους, ποσού και αντι¬ 
κειμένου και ειδικότερα να αναθέτει μελέτες, να συνά¬ 
πτει συμβάσεις έργου, παροχής υπηρεσιών, εργασίας 
και οποιαδήποτε άλλη σύμβαση κρίνεται αναγκαία για 
την εξυπηρέτηση των σκοπών του Ιδρύματος, να πα¬ 
ρακολουθεί την εφαρμογή τους και να τις εκτελεί, και 
να εκπροσωπεί το Ιδρυμα ενώπιον παντός τρίτου στις 
συναλλακτικές του επαφές και δοσοληψίες και να διε¬ 
νεργεί κάθε απαραίτητη κατά την κρίση του νομική 
και υλική πράξη και ενέργεια, στο πλαίσιο των αρμοδιο¬ 
τήτων του. 

3. Το Δ.Σ. συντάσσει τον ετήσιο Προϋπολογισμό και 
τον Απολογισμό του Ιδρύματος και υποβάλλει αυτούς 
προς έγκριση υπό του Μητροπολιτικού Συμβουλίου της 
Μητροπόλεως Αλεξανδρουπόλεως, προσλαμβάνει και 
απολύει το απαραίτητο για τη λειτουργία του Ιδρύμα¬ 
τος προσωπικό, σύμφωνα με τις κείμενες διατάξεις, και 
καθορίζει το ύψος της μισθοδοσίας αυτού, σύμφωνα με 
τις κείμενες διατάξεις. 

4.0 Πρόεδρος του Δ.Σ. εκπροσωπεί το Ίδρυμα ενώπιον 
πάσης διοικητικής, δικαστικής, εκκλησιαστικής και οιασ- 
δήποτε άλλης αρχής, και υπογράφει την αλληλογραφία 
του Ιδρύματος, λαμβάνει γνώση όλων των εισερχομένων 
και εξερχόμενων εγγράφων και συντονίζει τα μέλη του 
Δ.Σ. για την υλοποίηση των σκοπών του Ιδρύματος. 

5. Το Δ.Σ. υπόκειται στην εποπτεία και τον έλεγχο της 
Ιεράς Μητροπόλεως Αλεξανδρουπόλεως, τους σκοπούς 
της οποίας επικουρεί. Το Μητροπολιτικό Συμβούλιο δύ- 
ναται να ορίσει κατάλληλο ορκωτό ή μη ελεγκτή δυνά- 
μενο να ασκεί τον έλεγχο διαχειρίσεως του Δ.Σ. 

Άρθρο 5 

Οργάνωση του Ιδρύματος - 

Γενική Διεύθυνση - Τμήματα Προσωπικό- 

Παραρτήματα- Διοικητική Εποπτεία 

α. Για την πληρέστερη λειτουργία του Ιδρύματος θε¬ 
σπίζεται θέση Διευθυντή, τον οποίο ορίζει το Διοικη¬ 
τικό Συμβούλιο του Ιδρύματος. Ο Διευθυντής έχει τη 
μέριμνα για την εκτέλεση των αποφάσεων του Δ.Σ. που 
αφορούν στην οργάνωση και τη λειτουργία του και δύ- 
ναται να εκπροσωπεί αυτό ενώπιον κάθε αρχής, υστέ¬ 
ρα από σχετική εξουσιοδότηση που λαμβάνει από τον 
Πρόεδρο. Ο Διευθυντής συντονίζει τη λειτουργία των 
Τμημάτων του Ιδρύματος, εισηγείται στο Δ.Σ. τη σύστα¬ 
ση νέων τμημάτων, συνεργάζεται με τους υπευθύνους 
των Τμημάτων και το προσωπικό του Ιδρύματος. Ο Δι¬ 
ευθυντής είναι συγχρόνως και Υπεύθυνος του Τμήμα¬ 
τος Βυζαντινής Μουσικής του Ιδρύματος. Ο Διευθυντής 
συμμετέχει στις συνεδριάσεις του Δ.Σ. χωρίς δικαίωμα 
ψήφου. 

Για την θέση Διευθυντή απαιτούνται τα ακόλουθα 
προσόντα: 

- Να είναι πτυχιούχος ανώτατης εκπαίδευσης (Α.Ε.Ι. ή 
Ανωτάτη Εκκλησιαστική Ακαδημία). 

- Να πληροί τις προϋποθέσεις του β.δ. 16/1966 όπως 
έχει τροποποιηθεί και ισχύει, όσον αφορά στην κατοχή 
θέσεως Διευθυντή Σχολής Βυζαντινής Μουσικής. 

β. Για την καλύτερη λειτουργία του Τμήματος Παρα¬ 
δοσιακής Μουσικής συνίσταται θέση Υπευθύνου Τμή¬ 
ματος Παραδοσιακής Μουσικής, ο οποίος συντονίζει και 
εποπτεύει τη λειτουργία του Τμήματος Παραδοσιακής 
Μουσικής, τα Μουσικά Σύνολα Παραδοσιακής Μου¬ 
σικής, οργανώνει τις εκδηλώσεις και τις συναυλίες του 
Τμήματος Παραδοσιακής Μουσικής, συνεργάζεται με 
αντίστοιχους φορείς, επιμελείται των ηχογραφήσεων και 
των εκδόσεων του Μουσικού Τμήματος Παραδοσιακής 
Μουσικής, της Ψηφιοποίησης των αρχείων της Παραδο¬ 
σιακής Μουσικής και γενικά κάθε δραστηριότητας του 
Τμήματος Παραδοσιακής Μουσικής. 

Ο ΥπεύθυνοςΤμήματος Παραδοσιακής Μουσικήςπρέ- 
πει να διαθέτει τα ακόλουθα προσόντα: 

- Να είναι πτυχιούχος Ανωτάτου Εκπαιδευτικού Ιδρύ¬ 
ματος (Α.Ε.Ι.) Μουσικών Σπουδών με κατεύθυνση την 
Ελληνική Παραδοσιακή Μουσική. 

γ. Με απόφαση του Δ.Σ., υστέρα από εισήγηση των 
Υπευθύνων των Τμημάτων Βυζαντινής και Παραδοσια¬ 
κής Μουσικής και αναλόγως των αναγκών του Ιδρύματος 
και της λειτουργούσης Μουσικής Σχολής, προσλαμβά¬ 
νεται το απαιτούμενο προσωπικό, διδακτικό και διοικη¬ 
τικό, σύμφωνα με τις κείμενες διατάξεις. Το προσωπικό 
του Ιδρύματος διακρίνεται σε εθελοντικό και έμμισθο 
(μερικής ή πλήρους απασχολήσεως). Το έμμισθο προ¬ 
σωπικό προσλαμβάνεται, απασχολείται, αμείβεται και 
παύεται από το Δ.Σ., σύμφωνα με τις διατάξεις της ερ¬ 
γατικής νομοθεσίας. Ο απαραίτητος για τη λειτουργία 
του Ιδρύματος αριθμός προσωπικού και τα καθήκοντα 
αυτού καθορίζονται με αποφάσεις του Δ.Σ. ύστερα από 
εισήγηση των υπευθύνων των τμημάτων βυζαντινής και 
παραδοσιακής μουσικής. 

Άρθρο 6 

Πόροι του Ιδρύματος 

1. Πόροι του Ιδρύματος είναι: 

α) Οι υπέρ αυτού προσφορές της Ιεράς Μητροπόλεως 
Αλεξανδρουπόλεως, των Ιερών Μονών και των Ιερών 
Ναών αυτής. 

β) Οι επιχορηγήσεις του κράτους και των ειδικών 
προγραμμάτων της Ευρωπαϊκής Ενώσεως, τις οποίες 
το Ίδρυμα θα εισπράττει βάσει της κειμένης νομοθεσίας. 

γ) Δωρεές, κληρονομιές και χρηματοδοτήσεις από 
κάθε φυσικό ή νομικό πρόσωπο. 

δ) Τόκοι από καταθέσεις. 

ε) Το δικαίωμα εγγραφής και η μηνιαία εισφορά των 
σπουδαστών στη Μουσική Σχολή. 

στ) Έσοδα από τις μουσικές εκδόσεις, εφόσον αυτά δεν 
διατίθενται για κάποιο συγκεκριμένο σκοπό. 

ζ) Κάθε έσοδο το οποίο προέρχεται από νόμιμη 
και χρηστή πηγή και συμφωνεί με τους σκοπούς της 
σχολής. 


2. Η διαχείριση και κατανομή των οικονομικών πόρων 
γίνεται από το Δ.Σ. του Ιδρύματος, ο δε έλεγχος από τα 
αρμόδια ελεγκτικά όργανα της Ιεράς Μητροπόλεως Αλε¬ 
ξανδρουπόλεως, κατά τις κείμενες διατάξεις. 

3. Το Δ.Σ. του Ιδρύματος υποχρεούται να συντάσσει τον 
ετήσιο Προϋπολογισμό και Απολογισμό, τους οποίους 
υποβάλλει για έγκριση στο Μητροπολιτικό Συμβούλιο. 

Άρθρο 7 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Ιεράς Συνόδου της Εκκλησίας της Ελλάδος, υστέρα από 
πρόταση του Μητροπολίτη Αλεξανδρουπόλεως, κατόπιν 
απόφασης του Δ.Σ. με πλειοψηφία 2/3. 

Άρθρο 8 

1 .Το παρόν Εκκλησιαστικό Ιδρυμα καταργείται, όταν 
καθίσταται αδύνατη η λειτουργία του, ή δεν εκπληρώνει 
τις εκκλησιολογικές προϋποθέσεις και την αποστολή του, 
ή παρεκκλίνει των σκοπών του. Η απόφαση καταργήσε- 
ώς του λαμβάνεται από την Ιερά Συνοδό, υστέρα από 
πρόταση του Μητροπολίτη Αλεξανδρουπόλεως, κατόπιν 
αποφάσεως - αιτήσεωςτου Δ.Σ. του Ιδρύματος.Το Ιδρυ¬ 
μα καταργείται από της δημοσιεύσεως της αποφάσεως 
της Δ.Ι.Σ. στην Εφημερίδα της Κυβερνήσεως και το πε¬ 
ριοδικό «ΕΚΚΛΗΣΙΑ». 

2. Σε περίπτωση διαλύσεωςτου Ιδρύματος ολόκληρη η 
κινητή και ακίνητη περιουσία του Ιδρύματος περιέρχεται 
αυτοδίκαια στο Νομικό Πρόσωπο της Ιεράς Μητροπό¬ 
λεως Αλεξανδρουπόλεως. 

3. Για οποιοδήποτε θέμα που δεν ρυθμίζεται ειδικώς 
από τον παρόντα Κανονισμό λειτουργίας του Ιδρύματος, 
ισχύει τεκμήριο αρμοδιότητος του Δ.Σ. να το ρυθμίζει με 
τις σχετικές αποφάσεις του. 

Άρθρο 9 

Ισχύς του παρόντος Κανονισμού 

Ο παρών Κανονισμός ισχύει από της δημοσιεύσεως 
αυτού εις την Εφημερίδα της Κυβερνήσεως και εις το 
επίσημον Δελτίον της Εκκλησίας της Ελλάδος Περιοδικόν 
«ΕΚΚΛΗΣΙΑ». 

Άρθρο 10 

Κάλυψις δαπάνης 

Εκ των διατάξεων του Κανονισμού τούτου δεν προ- 
καλείται δαπάνη εις βάρος του Προϋπολογισμού του 
νομικού προσώπου της Ιεράς Μητροπόλεως Αλεξαν¬ 
δρουπόλεως. Οιαδήποτε μελλοντική δαπάνη θα εγγρά- 
φεται στον οικείο Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως και στο περιοδικό «ΕΚΚΛΗΣΙΑ». 

Αθήνα, 5 Φεβρουάριου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 048/22.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























